เรื่องร้องเรียน: หน้าสามย่านมิตรทาวน์ ถนนไม่ใช่ที่จอดรถ ทั้งรอส่วนตัวรอรับลูกหลานโคตรเหง้าแบบไม่เกรงใจผู้ใช้รถใช้ถนน จอดแช่ จอดคาไม่รีบจอดรับรีบไป จอดแบบรถข้างหลังได้ไฟเลี้ยวหรือเลี้ยวมาจะชนกันตาย จอดเลยไปถึงหัวโค้ง เสียเลนการจราจร เสี่ยงอุบัติเหตุ รบกวนตำรวจหรือเจ้าหน้าที่ที่อยู่ในป้อมออกมาดูบ้างค่ะ
การดำเนินการของเจ้าหน้าที่: สน.ปทุมวัน ขอขอบคุณสำหรับข้อมูลการแจ้งเหตุดังกล่าว ในการนี้ งานจราจร สน.ปทุมวัน ได้ตรวจสอบแล้ว ขอเรียนให้ทราบว่า งานจราจร สน.ปทุมวัน ได้กำชับการปฏิบัติให้เจ้าหน้าที่ดำเนินการเข้มงวดกวดขันจับกุม และไปตรวจสอบบริเวณดังกล่าวอยู่เสมอ และหากพบเห็นการกระทำความผิด ให้ดำเนินการตามกฎหมายในทันที ทั้งนี้ท่านสามารถแจ้งข้อมูลโดยตรงเข้ามาที่เบอร์ 191 เพื่อจะได้จัดเจ้าหน้าที่เข้าดำเนินในส่วนที่เกี่ยวข้องได้อย่างทันท่วงทีต่อไป และงานจราจร จะรับไปปรับปรุงโดยจะเพิ่มความถี่ในการกวดขันบริเวณดังกล่าวให้มากขึ้น
ความเห็นของผู้แจ้ง: น่าจะมีวีธีแก้ปัญหาที่ยั่งยืน (เช่น ประสานงานห้างติดป้ายห้ามจอดเพราะสร้างปัญหาการจราจร เสี่ยงอุบัติเหตุ มีเจ้าหน้าที่ห้าง/ตำรวจดูแล อำนวยการจราจร ปรับ/ลงโทษ ล็อคล้อรถที่มาจอดทันที) และดีกว่าการให้ประชาชนคอยโทรแจ้ง 191 ค่ะ
พื้นที่: แขวงปทุมวัน เขตปทุมวัน กรุงเทพมหานคร